Søndag eftermiddag var der på Dronninglund Slots anden sal popmusik og hvide kjoler. Ellen Jensen fra Holmenlund Brud og Fest havde arrangeret modeshow, hvor unge piger og deres mødre kunne se udvalget af konfirmationskjoler. - Det er ikke for tidligt at tænke på konfirmationstøj, hvis man vil have den helt rigtige kjole, for vi kan kun bestille nye kjoler hjem indtil december, så hvis man kommer derefter risikere man, at den kjole man allerhelst vil have er udsolgt, siger hun. Holmenlund Brud og Fest har allerede haft modeshow tre andre steder i Nordjylland. Til dagens modeshow var der cirka 130 kommende konfirmander og deres familie.

Opsummering:
Holmenlund Brud og Fest havde søndag arrangeret modeshow for de kommende konfirmander.